

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: [dome@priekulunovads.lv](mailto:dome@priekulunovads.lv)

**Lēmums**

Priekuļu novada Priekuļu pagastā

2020. gada 27.augustā Nr. 365

(protokols Nr. 14, 18.p)

**Par nosaukuma maiņu nekustamajam īpašumam ar kadastra numuru 4272 007 0186, ,,Batereju lauks”, Priekuļu pagastā, Priekuļu novadā**

Priekuļu novada dome izskata *Vārds Uzvārds*, (turpmāk tekstā – Iesniedzējs) iesniegumu (20.07.2020., reģ.Nr.3.1-5.2/2020-2970) par nosaukuma maiņu nekustamajam īpašumam ar kadastra numuru 4272 007 0186, ,,Batereju lauks”, Priekuļu pagastā, Priekuļu novadā.

Izvērtējot pašvaldības rīcībā esošo informāciju, Priekuļu novada dome konstatē sekojošo:

1. Nekustamais īpašums „Batereju lauks”, Priekuļu pagastā, Priekuļu novadā, ar kadastra numuru 4272 007 0186, sastāv no divām zemes vienībām, ar kadastra apzīmējumiem 4272 007 0186 un 4272 007 0187;
2. Iesniedzēja īpašuma tiesības uz nekustamo īpašumu „Batereju lauks”, Priekuļu pagastā, Priekuļu novadā, nostiprinātas Priekuļu pagasta zemesgrāmatas nodalījumā Nr.1000 0057 7706;
3. Iesniedzējs lūdz mainīt nekustamajam īpašumam ar kadastra numuru 4272 007 0186, ,,Batereju lauks”, Priekuļu pagastā, Priekuļu novadā, nosaukumu uz „Vīgriezes”, Priekuļu pagasts, Priekuļu novads;
4. Saskaņā ar Nekustamā īpašuma valsts kadastra likuma 1.panta 14.punktu - nekustamā īpašuma nosaukums ir ar pašvaldības lēmumu nekustamajam īpašumam lauku apvidū piešķirts rekvizīts, kas nav adrese.
5. Izmaiņu apliecinošās ziņas par nosaukuma maiņu dokumentu veidā, atbilstoši Nekustamā īpašuma valsts kadastra likuma 53. un 84.pantam, sniedzamas Valsts zemes dienestam datu aktualizācijai Nekustamā īpašuma valsts kadastra informācijas sistēmā.
6. Administratīvo teritoriju un apdzīvoto vietu likuma 11.panta trešo daļa nosaka, ka pašvaldības dome piešķir, maina vai likvidē nosaukumus ielām un laukumiem pilsētās un ciemos, nosaukumus vai numurus viensētām, apbūvei paredzētajām zemes vienībām un ēkām, kā arī numurus telpu grupām.
7. Administratīvo teritoriju un apdzīvoto vietu likuma 12.panta pirmā daļa nosaka, ka nosaukumus administratīvajām teritorijām un to teritoriālā iedalījuma vienībām, kā arī ielām, laukumiem, viensētām un apbūvei paredzētajām zemes vienībām piešķir, maina vai apstiprina, ievērojot Valsts valodas likuma noteikumus par vietu nosaukumu veidošanu un lietošanu, kā arī ģeogrāfiskos, vēsturiskos, sadzīves un citus apstākļus.
8. Nekustamā īpašuma nosaukuma maiņai pieteiktais nosaukums - „Vīgriezes” atbilst Valsts valodas likuma noteiktajām prasībām par vietu un nosaukumu veidošanu un lietošanu.

Ņemot vērā iepriekš minēto un pamatojoties uz likuma “Par pašvaldībām” 21.panta pirmās daļas 27.punktu, Nekustamā īpašuma valsts kadastra likuma 1.panta 14.punktu, 53.pantu un 84.pantu, Tautsaimniecības komitejas 2020.gada 20.augusta atzinumu par lēmumu (protokols Nr. 8, p. 1), PAR - 11 (Elīna Stapulone, Aivars Tīdemanis, Aivars Kalnietis, Juris Sukaruks, Arnis Melbārdis, Jānis Ročāns, Baiba Karlsberga, Normunds Kažoks, Māris Baltiņš, Elīna Krieviņa, Ināra Roce), PRET – nav, ATTURAS – nav, Priekuļu novada dome **nolemj**:

1. Mainīt nekustamajam īpašumam ar kadastra numuru 4272 007 0186, ,,Batereju lauks”, Priekuļu pagastā, Priekuļu novadā, sastāvošam no divām zemes vienībām ar kadastra apzīmējumiem 4272 007 0186 un 4272 007 0187, nosaukumu un piešķirt jaunu nosaukumu „Vīgriezes”, Priekuļu pagasts, Priekuļu novads;
2. Valsts kadastra informācijas sistēmā dzēst nosaukumu ,,Batereju lauks”, Priekuļu pagastā, Priekuļu novadā;
3. Atbildīgais par lēmuma izpildi Teritorijas plānotājs Juris Pētersons;
4. Kontroli par lēmuma izpildi veic Attīstības nodaļas vadītāja Vineta Lapsele.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone